
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 105
                                                                 din 18 mai 2022
pentru aprobarea modificării și completării Hotărârii Consiliului Local Sighișoara

 nr. 81/28.04.2022 privind aprobarea participării în cadrul proiectului: ”MOBILITATE URBANĂ DURABILĂ ÎN MUNICIPIUL SIGHIȘOARA ȘI COMUNA ALBEȘTI”

Consiliul Local al Municipiului Sighișoara, întrunit în ședință extraordinară,
Luând act de proiectul de hotărâre, înregistrat cu nr. 16.504/17.05.2022 şi la Consiliul Local Sighișoara cu nr. 16.584/17.05.2022, de referatul de aprobare, înregistrat cu nr. 16.505/17.05.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 81/28.04.2022 privind aprobarea participării în cadrul proiectului: ”MOBILITATE URBANĂ DURABILĂ ÎN MUNICIPIUL SIGHIȘOARA ȘI COMUNA ALBEȘTI”;

Având în vedere condițiile din Ghidul Solicitantului care permit corectarea de îndată a documentelor deja aprobate în vederea depunerii lor, precum și alocarea obligatorie în cadrul P.N.R.R. C10 - Fondul Local a unui număr de 10 stații de reîncărcare, suplimentar față de cele alocate autobuzelor pentru Municipiul Sighișoara, sens în care se impune modificarea și completarea hotărârii Consiliului Local mai sus menționate;

Ținând cont de prevederile Ordonanței de Urgență a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de Urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;

Ținând cont de prevederile H.G. nr. 209/2022 pentru aprobarea Normelor metodologice de aplicare a prevederilor Ordonanţei de Urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de Urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;

Ținând cont de Ghidul Specific privind accesarea fondurilor europene nerambursabile conform COMPONENTEI 10 - Fondul Local în cadrul Planului Național de Redresare și Reziliență (P.N.R.R.); 

Având în vedere prevederile art. 44 alin. (1) din Legea nr. 273/2006 privind finanţele publice locale, cu modificările şi completările ulterioare; 

Având în vedere prevederile art. 42 alin. (1) din Legea nr. 500/2002 privind finanţele publice, cu modificările şi completările ulterioare;

Ținând cont de prevederile Legii nr. 24/2000 privind normele de tehnică legislativă la elaborarea actelor normative, republicată, cu modificările și completările ulterioare;
Având în vedere Raportul de specialitate al Serviciului Achiziții, Investiții, Fonduri Europene, înregistrat cu nr. 16.508/17.05.2022, prin care se propune aprobarea modificării și completării Hotărârii Consiliului Local Sighișoara nr. 81/28.04.2022 privind aprobarea participării în cadrul proiectului: ”MOBILITATE URBANĂ DURABILĂ ÎN MUNICIPIUL SIGHIȘOARA ȘI COMUNA ALBEȘTI”;

Având în vedere avizele favorabile ale comisiilor de buget și juridică;
În temeiul prevederilor art. 129 alin. (1), alin. (2) lit. ,,b”, alin. (4) lit. ,,f” și alin. (14), art. 139 alin. (1) și alin. (3) și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

     H O T Ă R Ă Ş T E:

Art. I. Se modifică art. 2 din Hotărârea Consiliului Local Sighișoara nr. 81/28.04.2022 privind aprobarea participării în cadrul proiectului: ”MOBILITATE URBANĂ DURABILĂ ÎN MUNICIPIUL SIGHIȘOARA ȘI COMUNA ALBEȘTI”, astfel: 
,,Art. 2. Se aprobă cheltuielile legate de proiect, respectiv valoarea maximă eligibilă a proiectului: ”Mobilitate urbană durabilă în Municipiul Sighișoara și Comuna Albești”: 3.888.000 euro fără T.V.A., reprezentând 19.139,457,60 lei fără T.V.A., calculat la cursul valutar Inforeuro aferent lunii mai 2021, unde 1 euro = 4,9227 lei, valoare stabilită în conformitate cu precizările din Ghidul Specific.”
Art. II. Se aprobă rectificarea Anexei nr. 1 - Nota de fundamentare a investiției ”Mobilitate urbană durabilă în Municipiul Sighișoara și Comuna Albești” din Hotărârea Consiliului Local Sighișoara nr. 81/28.04.2022 și se actualizează cu rectificarea astfel aprobată, potrivit Anexei nr. 1 - Nota de fundamentare a investiției ”Mobilitate urbană durabilă în Municipiul Sighișoara și Comuna Albești”, care face parte integrantă din prezenta hotărâre. 

Art. III. Se aprobă rectificarea Anexei nr. 2 - Descrierea sumară a investiției ”Mobilitate urbană durabilă în Municipiul Sighișoara și Comuna Albești” din Hotărârea Consiliului Local Sighișoara nr. 81/28.04.2022 și se actualizează cu rectificarea astfel aprobată, potrivit Anexei nr. 2 - Descrierea sumară a investiției ”Mobilitate urbană durabilă în Municipiul Sighișoara și Comuna Albești”, care face parte integrantă din prezenta hotărâre. 

Art. IV. Se aprobă completarea Hotărârii Consiliului Local Sighișoara nr. 81/28.04.2022 privind aprobarea participării în cadrul proiectului: ”MOBILITATE URBANĂ DURABILĂ ÎN MUNICIPIUL SIGHIȘOARA ȘI COMUNA ALBEȘTI” cu un nou articol, în sensul introducerii după art. 4 a unui nou articol, respectiv art. 4^1, care va avea următorul conținut:
 ,,Art. 4^1. Se aprobă amplasarea a 10 stații de reîncărcare a autovehiculelor electrice pe spațiul public al Municipiului Sighișoara, cu o valoare totală de 250.000 euro fără T.V.A., ce vor fi  achiziționate în mod centralizat de către M.L.D.P.A. în conformitate cu prevederile Ghidului Solicitantului”. 

Art. V. Se aprobă actul adițional nr. 1 conform Anexei nr. 3 la prezenta hotărâre, prin care se modifică și se completează Anexa nr. 3 din Hotărârea Consiliului Local Sighișoara nr. 81/28.04.2022 - Acordul de parteneriat pentru realizarea proiectului: ”MOBILITATE URBANĂ DURABILĂ ÎN MUNICIPIUL SIGHIȘOARA ȘI COMUNA ALBEȘTI”.

Art. VI. Se împuternicește Primarul Municipiului Sighișoara, domnul Sîrbu Ioan - Iulian, să semneze actul adițional nr. 1 la Acordul de parteneriat încheiat între Municipiul Sighișoara și Comuna Albești, pentru realizarea proiectului: ,,MOBILITATE URBANĂ DURABILĂ ÎN MUNICIPIUL SIGHIȘOARA ȘI COMUNA ALBEȘTI”, aprobat potrivit art. V din prezenta hotărâre.

Art. VII. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Achiziții, Investiții, Fonduri Europene, Biroul Buget, Contabilitate, Salarizare – Direcția Economică, Direcția Arhitect Șef din cadrul Municipiului Sighișoara și Comuna Albești.
Art. VIII. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa  www.primariasighisoara.ro.

PREŞEDINTE DE ŞEDINŢĂ,

  

          Tűrk Michaela                   
                                              Contrasemnează pentru legalitate
                                      SECRETARUL GENERAL al municipiului,


                                      Bizo Anca
 (Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Serviciul Achiziții, Investiții, Fonduri Europene;

  1 ex. Biroul Buget, Contabilitate, Salarizare – Direcția Economică;

  1 ex. Comuna Albești.
11 ex.  

B.A. 
